CELEX: 62007TJ0493
Közösségi védjegy
Törlési eljárás
A FAMOXIN közösségi szóvédjegy
LANOXIN korábbi nemzeti szóvédjegyek
Viszonylagos kizáró ok
Az összetéveszthetőség hiánya
A 40/94/EK rendelet 8. cikke (1) bekezdésének b) pontja és 52. cikke (1) bekezdésének a) pontja [jelenleg a 207/2009/EK rendelet 8. cikke (1) bekezdésének b) pontja és 53. cikke (1) bekezdésének a) pontja]
A használat bizonyítéka
A 40/94/EK rendelet 56. cikkének (2) és (3) bekezdése [jelenleg a 207/2009/EK rendelet 57. cikkének (2) és (3) bekezdése]

Az OHIM első fellebbezési tanácsa által az R 8/2007‑1. sz. ügyben 2007. szeptember 14‑én a GlaxoSmithkline SpA és a Serono
Genetics Institute SA közötti törlési eljárásban hozott határozat, az R 10/2007‑1. sz. ügyben 2007. november 20‑án a Laboratórios
Wellcome de Portugal, Lda és a Serono Genetics Institute SA közötti törlési eljárásban hozott határozat, valamint az R 9/2007‑1. sz. ügyben
2007. november 19‑én a The Wellcome Foundation Ltd és a Serono Genetics Institute SA közötti törlési eljárásban hozott határozat
ellen benyújtott három kereset.
Az ügy adatai
A törlés iránti kérelemmel érintett közösségi védjegy:
A FAMOXIN közösségi szóvédjegy az 5. osztályba tartozó áruk vonatkozásában (2491298. sz. védjegybejelentés).
A közösségi védjegy jogosultja:
Serono Genetics Institute SA.
A közösségi védjegy törlését kérelmező felek:
GlaxoSmithkline SpA; Laboratórios Wellcome de Portugal, L
da
és The Wellcome Foundation Ltd.
A törlést kérelmező védjegye:
A LANOXIN nemzeti szóvédjegy az 5. osztályba tartozó áruk vonatkozásában.
A törlési osztály határozata:
A törlési osztály a törlés iránti kérelmeket elutasította.
A fellebbezési tanács határozata:
A fellebbezési tanács a fellebbezést elutasította.
Rendelkező rész
1)
Az Elsőfokú Bíróság a T‑493/07., T‑26/08. és T‑27/08. sz. ügyeket a jelen ítélet meghozatala céljából egyesíti.
2)
Az Elsőfokú Bíróság a kereseteket elutasítja.
3)
Az Elsőfokú Bíróság a GlaxoSmithkline SpA‑t, a Laboratórios Wellcome de Portugal, Lda‑t és a The Wellcome Foundation Ltd‑et
kötelezi a költségek viselésére.